Karakumų kanalas

Karakumų kanalas () – drėkinamoji sistema pietryčių Turkmėnistane. Pradėtas kasti 1954 m., galutinai baigtas 1988 m. Atsišakoja nuo Amudarjos netoli Atamurato miesto ir eina į pietvakarius Karakumų dykumos pakraščiu. Ilgis 1380 km, didelė šio atstumo dalis (450 km) laivuojama.

Karakumų kanalas labai svarbus Turkmėnistano žemdirbystei. Kanalo drėkinamoje žemėje auginama medvilnė, vaisiai, moliūginiai augalai. Tačiau dėl kanalo didėja žemės druskingumas, be to, Amudarja dėl kanalo netekdama daug vandens nepasiekia Aralo jūros, todėl ši sparčiai džiūsta.

Šaltiniai 

Turkmėnijos kanalai